  Майя Бывальцева 18-тӥ шуркынмонэ Пекинын фигурной нискыланъя Гран-прилэн витетӥ люкетэз Cup of China кутске. Удмуртиын вордскем Елизавета Туктамышева туннэ вакчи программазэ возьматоз. Со сярысь ивортэ sports.ru. Та ӵошатсконъёсын асьме фигуристкаен ӵош Россилэсь данзэ утёз Елена Радионова. Кыкназы кыкетӥ разминкае шедизы. «Матч!», «Матч! Арена», Eurosport 2 телеканалъёсын вакчи программаез возьматыны кутскозы Москва дыръя 12 час 10 минутэ. Эркын программаез учкыны луоз 19-тӥ шуркынмонэ «Матч! Арена» но Eurosport 2 телеканалъёсысь 11 час 30 минутысен, кужмоосызлэсь возьматонзэс — 20-тӥ шуркынмонэ 9 час 30 минутысен (кыксэ ик Москва дыръя). Тодэ вайытом, таяз сезонын Гран-прилэн кыкетӥ люкетаз — Skate Canada — Елизавета Туктамышева ньылетӥ инты басьтӥз. Тегъёс: Спорт Китай ЛизаТуктамышева Удмуртия Россия Глазкар фигурнойнискылан  